stanford-oval/wikipedia huggingface dataset:
עונת 2023/2024 בבונדסליגה
סטטיסטיקה > מלך השערים

| מקום | שחקן | קבוצה | שערים |
| --- | --- | --- | --- |
| 1 | אנגליה הארי קיין | באיירן מינכן | 36 |
| 2 | גינאה סרו גיראסי | שטוטגרט | 28 |
| 3 | בלגיה לואיס אופנדה | ר.ב. לייפציג | 24 |
| 4 | גרמניה דניז אונדב | שטוטגרט | 18 |
| 5 | גרמניה מקסימיליאן באייר | הופנהיים | 16 |
| 6 | בוסניה והרצגובינה ארמדין דמירוביץ' | אאוגסבורג | 15 |
| 6 | קרואטיה אנדריי קרמאריץ' | הופנהיים | 15 |
| 8 | ניגריה ויקטור בוניפייס | באייר לברקוזן | 14 |
| 8 | סלובניה בנימין ששקו | ר.ב. לייפציג | 14 |
| 10 | הולנד דונייל מאלן | בורוסיה דורטמונד | 13 |
סטטיסטיקה > מלך הבישולים

| מקום | שחקן | קבוצה | שערים |
| --- | --- | --- | --- |
| 1 | ספרד אלכס גרימלדו | באייר לברקוזן | 13 |
| 2 | גרמניה פלוריאן וירץ | באייר לברקוזן | 11 |
| 2 | גרמניה לרוי סאנה | באיירן מינכן | 11 |
| 2 | גרמניה יוליאן בראנדט | בורוסיה דורטמונד | 11 |
| 2 | גרמניה יאן-ניקלאס בסטה | פ.צ. היידנהיים | 11 |
| 2 | הולנד צ'אבי סימונס | ר.ב. לייפציג | 11 |
| 7 | בוסניה והרצגובינה ארמדין דמירוביץ' | אאוגסבורג | 9 |
| 7 | גרמניה תומאס מילר | באיירן מינכן | 9 |
| 7 | אוסטריה קווין שטוגר | בוכום | 9 |
| 7 | צרפת פרנק אונורה | בורוסיה מנשנגלדבאך | 9 |
| 7 | גרמניה מרווין דוקש | ורדר ברמן | 9 |
| 7 | גרמניה דניז אונדב | שטוטגרט | 9 |
פרסים > שחקן החודש

| חודש | שחקן | מועדון |
| --- | --- | --- |
| אוגוסט | ניגריה ויקטור בוניפייס | באייר לברקוזן |
| ספטמבר | גינאה סרו גיראסי | שטוטגרט |
| אוקטובר | גרמניה פלוריאן וירץ | באייר לברקוזן |
| נובמבר | גרמניה דניז אונדב | שטוטגרט |
| דצמבר | גרמניה פלוריאן וירץ | באייר לברקוזן |
| ינואר | גרמניה דניז אונדב | שטוטגרט |
| פברואר | גרמניה פלוריאן וירץ | באייר לברקוזן |
| מרץ | גינאה סרו גיראסי | שטוטגרט |
| אפריל | ספרד אלכס גרימלדו | באייר לברקוזן |
הערות שוליים

↑  Bundesliga | Table | 2023-2024, bundesliga.com - the official Bundesliga website (באנגלית)
↑  Bundesliga | Statistics 2023-2024 | Players | Goals, bundesliga.com - the official Bundesliga website (באנגלית)
↑  German Bundesliga Top Scorers, BBC Sport (באנגלית)
↑  Bundesliga | Statistics 2023-2024 | Players | Assists, bundesliga.com - the official Bundesliga website (באנגלית)
↑  German Bundesliga Top Assists, BBC Sport (באנגלית בריטית)
מואה (סלנג)

קוספליי של הדמות אוסגי צוקינו מהסדרה "סיילור מון"
מוֹאֶה (ביפנית: 萌え, מבוטא "מוֹ-אֶה" ‏האזנהקובץ:Native Moe Pronunciation.ogg‏Ⓘ‏) הוא מונח סלנג יפני המשמש לתיאור רגשות עזים של חיבה, משיכה ורצון להגן על דמויות בדיוניות בסדרות אנימה, מאנגה, ומשחקי וידאו אשר משווקות לאוטאקו. דמויות מואה הן בדרך כלל חמודות, צעירות ותמימות.
מאפיינים טיפוסיים

דמויות מואה מעוצבות בדרך כלל עם מאפיינים ספציפיים אשר מיועדים למקסם את הפופולריות שלהן בקרב אוטאקו. מאפיינים נפוצות בדמויות מואה כוללות:
לרוב, הדמויות הללו הן צעירות, רזות, נמוכות, בעלות עיניים גדולות, ומראה עדין.
לרוב, הדמויות הללו הן חביבות, טובות לב, בעלות כוונות טובות, אך עשויות להיות גם ביישנות, מגושמות, תמימות ו/או נאיביות. לעיתים רבות הם מתמודדות בחייהן גם עם בדידות, חוסר ביטחון ו/או אתגריים אישיים שונים.
בעוד שאלו מאפיינים נפוצים של דמויות מואה, המונח מתייחס למגוון רחב של דמויות, ובמקרים רבים יכולות להיות גם דמויות בעלות מאפיינים מעט שונים שגם נחשבות לדמויות מואה.
מואה בתרבות האוטאקו

המונח הפך נפוץ בקרב חובבי סדרות אנימה ומאנגה בשנים 1993–1994‏ ומאז ואיך הפך למאפיין בולט בתרבות האוטאקו.
בשנת 2003 שווי השוק של מדיה מודפסת, תוכני וידאו, ומשחקי וידאו הנחשבים ל"מואה" היה לפי ההערכות 88 מיליארד ין - בסביבות שליש מהשווי של שוק האוטאקו אשר לפי ההערכות באותה השנה היה בהיקף של 290 מיליארד ין ביפן בלבד.
לדמויות מואה לרוב תפקיד מכריע בהיווצרות של קהילות מעריצי סדרות מאנגה ואנימה בתרבות האוטאקו. מעריצים רבים של סדרות אנימה ומאנגה מקפידים לקרוא ולצפות בסדרות ספציפיות ואמו גם לרכוש מוצרים שונים מזיכיון מסוים רק משום שהוא מכיל דמויות מואה. הפוטנציאל הכלכלי של דמויות המואה הוביל לכך שלאורך השנים יוצרים רבים בתעשיות האנימה והמאנגה בוחרים במכוון לפתח דמויות עם מאפייני מואה.
דוגמאות בולטות

למהן דוגמאות לדמויות בולטות שנחשבות לדמויות מואה
אוסגי צוקינו מ"סיילור מון" (1992–1997)
אסוקה לאנגלי סוריו מ"נאון ג'נסיס אוונגליון" (1995–2014)
סאקורה קינומוטו מ"סאקורה לוכדת הקלפים" (1996–2000)
טורו הונדה מ"פרוטס באסקט" (1998–2006)
הינאטה היוגה מ"נארוטו" (1999–2014)
אוריהימה אינואה מ"בליץ'" (2002–2016)
קונאטה איזומי מ"לאקי סטאר" (2003 ואילך)
מיקורו אסאהינה מ"הרוהי סוזומיה" (2005–2013)
נגיסה פורוקאווה מ"Clannad"‏ (2007)
יואי היראסאווה מ"K-On!"‏ (2007–2012)
מאדוקה קאנאמה מ"הנערה הקסומה מאדוקה מאג'יקה" (2011)
נדאשיקו קאגאמיהרה מ"Laid-Back Camp" (2015 ואילך)
ראו גם

קאוואיי
בישוג'ו
הנטאי
.moe
קשר פארא-חברתי
אוטאקו
הערות שוליים

↑  "聖まりあんぬ辞書". 30 במרץ 1994. אורכב מ-המקור ב-2002-03-12. נבדק ב-29 בנובמבר 2022. {{cite web}}:  (עזרה)
↑  "Moe Market Worth 88 Billion Yen". Anime News Network. 25 באפריל 2005. נבדק ב-2 בנובמבר 2007. {{cite web}}:  (עזרה)
1 2  Louis Kemner, The 10 Most Moe Anime Characters Of All Time, Ranked, CBR, ‏2022-07-28 (באנגלית)
↑  Louis Kemner, The 10 Most Moe Anime Characters Of All Time, Ranked, CBR, ‏2022-07-28 (באנגלית)
חשמלית בהונג קונג עם פרסומות לרוטב סויה אשר כוללת דמות בסגנון מו
ארסן לופן (סדרת טלוויזיה, 1971)

| --- | --- |
 סוגה:  פשע
 פסקול:  ז'אן פייר בורטאייר
 ארץ מקור:  צרפת, איטליה 
 שפות:  צרפתית
 מספר עונות:  2 
 מספר פרקים:  26 
 הפקה
 מפיק:  ז'אק נהום
 שידור
 רשת שידור:  ORTF
 תקופת שידור מקורית:  1971–1974 
 קישורים חיצוניים
 דף התוכנית ב-IMDb
 
ארסן לופן (בצרפתית: Arsène Lupin) היא סדרת טלוויזיה צרפתית שהופקה יחד עם תחנות טלוויזיה צרפתיות, גרמניות, קנדיות, בלגיות, הולנדיות, שווייצריות, איטלקיות ואוסטריות. הסדרה מבוססת באופן רופף על הרומנים של מוריס לבלאן אודות ארסן לופן.
עלילה

ארסן לופן ג'נטלמן מושלם שמעולם לא מתכעס. הוא תמיד רגוע, כי כל מה שהיה יכול להפריע לו בחיי היומיום מטופל על ידי המשרת שלו. לא הועמד ספק כיצד הגיע לעצמאותו הכלכלית, אם כי לעיתים נרמז בדיסקרטיות שהוא פושע מקצועי. מלבד הצלת עלמות במצוקה לופן מטפל בעבריינים (אחרים) ומתחרה בשנינותם ובאינטליגנציה שלהם. או שהוא גונב ציורים מאנשים עשירים שנחשבים לפושעי צווארון לבן, או שהוא פועל כבלש. עם זאת, כשהוא מותקף, הוא מסוגל להגן על עצמו ללא מאמץ תוך שימוש בשיטות ג'ו ג'וטסו אלגנטיות.
שחקנים

ז'ורז' דסקריירס בתפקיד ארסן לופן
איבון בושאר בתפקיד גרוגנאר
רוג'ר קארל בתפקיד גארשר
אנרי וירלוג'ו בתפקיד הרלוק שולמס
מנחם נחום מצ'רנוביל

רבי מנחם נחום (ה'ת"ץ, 1730 – י"א בחשוון ה'תקנ"ח, 31 באוקטובר 1797) (ידוע כהמאור עיניים על שם ספרו) היה מתלמידי הבעש"ט ומייסדה של חסידות צ'רנוביל, חסידות ממנה יצאו ענפי חסידות אחדים המונים כיום אלפי חסידים, בהם: טשרנוביל, טאלנא, סקווירא, ורחמסטריבקא.
תולדותיו

נולד בעיר נורינסק, במדינת ווהלין שבמערב אוקראינה, לרב צבי בנו של רבי נחום גאון שיש המזהים אותו עם רבי "אדם בעל שם".
בעודו ילד נתייתם מאביו, ובחינוכו טיפל דודו רבי נחום אחי אביו.
בהיותו אברך נמשך לתנועת החסידות של הבעל שם טוב, ולאחר פטירתו קיבל את מרותו של ממשיך דרכו רבי דוב בער ממזריטש.
עוד בחיי רבו החל רבי נחום לנסוע לעיירות בווהלין לעורר את העם בדרשות מוסר וחסידות. לאחר פטירת רבו המגיד ממזריטש, הוא החל לנהוג באדמורו"ת בנרינסק, פראהאביטש (פוהרבישצ'ה), ואחריה בצ'רנוביל והתפרסם בגין קדושתו והתלהבותו בעבודת ה', ובשל פזרנות כספו לצדקה ולפדיון שבוים. רבים מהצדיקים בזמנו הסתופפו בצילו.
נפטר בי"א בחשוון ה'תקנ"ח, ונטמן בעיר צ'רנוביל.
תורתו

זמן קצר לאחר פטירתו יצאו לאור שני ספריו:
"מאור עיניים" על התורה, אשר נחשב לאחד מספרי היסוד של החסידות.
"ישמח לב על הש"ס
עד מלחמת העולם הראשונה הודפסו הספרים ב-17 מהדורות שונות, בנפרד או ביחד.
בדרושיו יש מקום רב לדיונים תאולוגיים ומטפיזיקה קבלית, והוא מדגיש את מושג ה"דעת" שמייצג עבורו דבקות וחיבור. נושאים מרכזיים אצלו: תיקון המידות, עבודה בגשמיות, העלאת מחשבות זרות ומשיחיות.
בנוסף מיוחסים לרבי מנחם נחום נוסחים שונים של "הנהגות" חסידיות.
מתלמידיו

רבי אברהם דב מאבריטש מחבר הספר בת עין.
בנו רבי מרדכי טברסקי (-"המגיד מטשרנוביל").
רבי שכנא צבי מנמירוב, מגיד מישרים בעיר נמירוב בזמן תלמידי הבעל שם טוב, בסביבות השנים ה'ת"ף - ה'תק"ם, ומחבר ספרי "הרי בשמים" על חמשה חומשי תורה ועל חידושי הלכות ואגדות (מצאצאיו - הרב בן ציון לִכטמן).
משפחתו

רבי נחום התחתן עם שרה, נכדתו של הרב יצחק שפירא, רב בלובלין.
הרב משה טברסקי.
הרב מרדכי טברסקי (ה'תק"ל - כ' באייר ה'תקצ"ז), המגיד מטשרנוביל.
מלכה, אשתו של הרב אברהם בן הרב צבי, המגיד מקאריסטשאוו. בניהם:
הרב ישראל ( - ב' באייר ה'תר"ז), המגיד מבאהפלי, מחבר הספר "עטרת תפארת ישראל". חתנו היה הרב יהודה לייב אפשטיין אביו של רבי מנחם נחום מקוברין.
רבי מנחם נחום עפשטיין מקוברין.
רבי יהודה אריה חתן רבי ישראל חתנו של רבי משה צבי מסאווראן.
הרב צבי. ייתכן שהיה חותנו השני של בן דודו רבי אהרן מצ'רנוביל.
הרב אריה לייב, מסדילקאב - ממשיך שושלת האדמורו"ות של סב רעייתו רבי משה חיים אפרים מסאדילקוב.
חוה אשתו של רבי שלום שכנא מפראהביטש בנו של רבי אברהם המלאך.
רבי ישראל מרוז'ין.
חתנם רבי אריה לייב מבנדרי.
לקריאה נוספת

מאורי אור
מאיר וונדר, אנציקלופדיה לחכמי גליציה,
אהרן דוד טברסקי ספר היחס מטשרנוביל,
הערות שוליים

↑  נכדו רבי יעקב ישראל טווערסקי מטשערקאס כותב שאצל סבו רבי נחום היה שולחן כבוד בצדיקים עטויי בגדי לבן.
↑  גדי שגיב, השושלת - בית צ'רנוביל ומקומו בראשית החסידות, עמ' 45
| --- | --- |
בקרת זהויות :  NLI: 987007311626705171  PLWABN: 9810547177405606  BIBSYS: 90713480  BnF: cb12226470x (data)  GND: 136770649  ISNI: 0000 0000 8263 4541  LCCN: n82145521  NTA: 297571869  SELIBR: 256009  VIAF: 72748386   WorldCat (עם VIAF): 72748386
אוכלי הלוטוס

אודיסאוס גורר את אנשיו אל הספינה
ארץ אוכלי הלוטוס, איור מאת רוברט סלדון דנקנסון
אוכלי הלוטוס או הלוטופאגים (יוונית עתיקה: Λωτοφάγοι) הם דמויות מהמיתולוגיה היוונית. אוכלי הלוטוס היו, לפי המסופר, קבוצה של אנשים שחיו באי ליד חופי צפון אפריקה, ונהגו לאכול מפרחי צמח הלוטוס ומפירותיו.
מזון זה נחשב לסם נרקוטי וממכר, שהשרה על צרכניו תחושה של שינה נעימה.
באודיסיאה מסופר כי אודיסאוס שלח שלושה מאנשיו לסייר באי, לאחר שרוח צפונית סחפה אותם אל חופיו. השלושה פגשו באוכלי הלוטוס וטעמו מפריו ופרחיו. התברר שהצמח הממכר השפיע עליהם עד כדי אובדן הרצון לחזור למולדתם ולמשפחותיהם. אודיסאוס החליט לקחתם בכוח, ותוך שהם ממררים בבכי גרר אותם אל הספינה וקשר אותם אל ספסלי החותרים.
אלפרד טניסון כתב שיר בשם "אוכלי הלוטוס". פרק בשם זה מופיע גם בספרו של ג'יימס ג'ויס "יוליסס" הכתוב במתכונת האודיסיאה. קיימות להקות מוזיקליות בשם זה, וכן שודרה באנגליה בשנות השבעים סדרת טלוויזיה בשם זה. אוכלי הלוטוס הוא גם שמו של אלבום מחווה ללהקת דד קן דאנס.
במיתולוגיה

בשירו האפי של הומרוס "האודיסיאה", בפרק התשיעי, אודיסאוס מספר כיצד רוחות צפוניות שליליות העיפו אותו ואת אנשיו מהמסלול כשהם מקיפים את כף מליאס, הקצה הדרומי ביותר של הפלופונסוס, שטים מערבה לאיתקה:
נסחפתי משם על ידי רוחות רעות במשך תשעה ימים על הים, אבל ביום העשירי הגענו לארץ אוכלי הלוטוס, שחיים על מאכל שמקורו במעין פרח. כאן נחתנו כדי לספוג מים מתוקים, והצוותים שלנו קיבלו את ארוחת אמצע היום על החוף ליד הספינות. כאשר אכלו ושתו שלחתי שניים מחבריי לראות איזה גברים יהיו אנשי המקום, והיה להם איש שלישי תחתיהם. הם התחילו מיד, והסתובבו בין אוכלי הלוטוס, שלא פגעו בהם, אבל נתנו להם לאכול מהלוטוס, שהיה כל כך טעים, עד שאכלו ממנו והפסיקו לדאוג לבית, ואפילו לא רצו לחזור ולומר מה קרה להם, אבל הם נשארו בשביל להישאר וללעוס לוטוס עם אוכלי הלוטוס בלי לחשוב יותר על שובם; למרות זאת, למרות שהם בכו במרירות, אילצתי אותם לחזור אל הספינות והנחתי אותם מהר מתחת לספסלים. אחר כך אמרתי לשאר לעלות מיד, שמא מישהו מהם יטעם מהלוטוס ויעזוב את הרצון לחזור הביתה, אז הם תפסו את מקומם ופגעו בים האפור במשוטיהם.
צמח הלוטוס בתרבות היוונית

המינוח היווני לוטוס עשוי היה להיות בין היתר בשימוש עבור המינים הבאים:
צמח מהסוג נימפאה, למשל נימפאה כחולה (Nymphaea caerulea), או נימפאת הלוטוס (Nymphaea lotus). נמצא כי הנימפאה הכחולה כונתה על ידי המצרים הקדמונים "לוטוס כחול", וכי הם נהגו לשתות את תמצית הפרחים, שהיא בעלת השפעה נרקוטית בשל החומרים הפסיכואקטיביים שבה, ומביאה את המשתמשים בה לתחושת אופוריה ולהזיות. למרות שדווקא נימפאת הלוטוס זכתה לשם "לוטוס", הרי שמתמונות של ציורי קיר מצריים הוברר כי הצמח אותו צרכו היה נימפאה כחולה.
צמחי מספוא ממשפחת הקטניות, כגון מינים של תלתן - (Trifolium fragiferum), גרגרנית יוונית (Trigonella foenum-graecum), ומינים מהסוג דבשה (Melilotus).
המין Lotus corniculatus - מהסוג לוטוס.
מין של אפרסמון - Diospyros lotus .
המין שיזף השיח (Ziziphus lotus), ממשפחת האשחריים.
המין מיש דרומי ממשפחת הקנאביים.
ביאורים

↑  ארטוסתנס ופסאודו-סקילקס (מהמאות השלישית והרביעית לפנה"ס בהתאמה) מזהים את ארץ אוכלי הלוטוס עם האי ג'רבה השייך לתוניס.
הערות שוליים

↑  λωτός, בלקסיקון יווני-אנגלי
↑  שושנות המים, נכתב על ידי אופיר תומר, מחלקת צמחי מים, אקווה-גן
נימפאה כחולה
העשור השני של המאה ה-8

העשור השני של המאה ה-8 הוא העשור שהחל ב-1 בינואר 710 והסתיים ב-31 בדצמבר 719.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

27 באוקטובר 710 – תחילת הפלישה הערבית לסרדיניה
710 - לאחר כיבוש טנג'יר הברברים ביצעו מספר התקפות מעבר למיצרים בספרד של היום
710 - שליט הבולגרים, טרבל, פולש לתראקיה
710 - הגקטורקים מרחיבים את שליטתם על הקירגיזים ומגיעים עד לשלהי היניסיי
19 ביולי 711 - כוחות מוסלמיים תחת פיקודו של טארִק בִן זיאד מביסים את הויזיגותים בראש מלכם רודריק. בעקבות הניצחון, המוסלמים נכנסו לטולדו וקורדובה
712 - כוחות מוסלמים בהנהגתם של מוסא בן נציר וטארק בן זיאד ממשיכים בכיבוש חצי האי האיברי, וכובשים את כל אזור הדרום, ובכלל זאת הערים טולדו (בירת הויזיגותים) ו-ולנסיה. יהודי טולדו משוחררים מעול ההגבלות שהטילו עליהם הוויזיגותים ומורשים להקים חיי קהילה
712 - המוסלמים בראשות קתיבה בן מסלם כובשים את טראנסאוקסאניה וממלכת ח'ווארזם ובכלל זאת את בוכרה, טשקנט וסמרקנד. מלך פרגנה נפלט, ומבקש את עזרת הסינים נגד הכובש הערבי
712 - המוסלמים בראשות מחמד בן קאסם כובשים את סינד ומולטן ומגיעים עד מבואות קראצ'י בפקיסטן של ימינו. בין היתר, נעשה שימוש בטכנולוגיה של הקטפולטה לכיבוש הערים
712 - סוף המלחמה בין הפרנקים לאלמאנים
712 - הבולגרים צרים על קונסטנטינופול
713 - המשך כיבוש מוסלמי בספרד - כיבוש חאאן, מורסיה, גרנדה וסגונטו.
714 - המשך הכיבושים של מוסלמים בחצי האי האיברי, כיבוש עמק האברו, אבורה, סנטרם (בפורטוגל של היום) וקוימברה.
715 - המוסלמים כובשים את סרגוסה ופורטו (בחצי האי האיברי). פלאיו מאסטוריאס פוצח במלחמת התנגדות לכיבוש המוסלמי; יהדות ספרד מקבלת את הכובשים בחום ואף מסייעים לערבים לכבוש את טולדו.
715 - צבא סין מצליח לכבוש את טשקנט מידי הערבים ומעודד מרד בסמרקנד ובבוכרה כנגדם
715 - קרב וודסבורו בין בית מרסיה לבית וסקס
716 - כיבוש ליסבון על ידי המוסלמים.
717 - תחילת המצור הערבי השני על קונסטנטינופול. המצור הופסק במהלך 718 ללא כיבוש העיר.
אירועים בולטים בעולם > מלחמה ופוליטיקה > סכסוכים לאומיים ואזוריים

3 ביוני 713 - קיסר האימפריה הביזנטית פיליפיקוס ורדאניס מודח בהפיכה צבאית, למחרת ממונה במקומו מזכירו ארטימיוס אנסטסיוס
713 - מרד נוצרי בטולדו וסביליה. העיר טולדו נחרבת וראשי המרד הוצאו להורג.
715 - קתיבה בן מוסלם מנסה לארגן מרד בח'ראסאן נגד בית אומייה אך המרד כושל ובן מוסלם מוצא להורג.
אירועים בולטים בעולם > מלחמה ופוליטיקה > אירועים פוליטיים משמעותיים

710 - האפיפיור קונסטנטינוס מבקר בקונסטנטינופול על מנת לדון עם שליטי האימפריה והכנסייה בתוצאות הקונציל של טרולו. זהו הביקור האחרון של האפיפיור בקונסטנטינופול ב-750 השנים הבאות
710 - הקמת ממלכת נכור המוסלמית במרוקו
710 - ג'וליאן מושל סאוטה מזמן את הצבאות המוסלמים אליו, על מנת שייקחו חלק בפלישה לאזורים בשליטת אויביו בחצי האי האיברי
710 - רודריק מדיח את אכילס והופך למלך הויזיגותים
710 - סוף תקופת אסוקה ביפן ותחילת תקופת נארה: הֵייג'ו קְיו (נארה) הופכת לבירת יפן
710 - תחילת שושלת בלהיי בקוריאה
712 - יוחנן הרביעי מחליף את קירוס כראש הפטריארכיה של קונסטנטינופול
712 - פיליפיקוס ורדאניס עובר מארמניה
715 - סלימאן אבן עבד אל מלכ יורש את וליד הראשון כח'ליף בית אומיה
715 - סלימאן אבן עבד אל מלכ מקים את העיר רמלה, כבירת מחוז, במקום לוד
715 - גנשו יורשת את גמאי בתפקיד קיסרית יפן
715 - תאודוסיוס השלישי, לשעבר יועץ כלכלי לקיסר ביזנטיון, מפיל את הקיסר אנסטסיוס השני ויורש אותו כקיסר האימפריה הביזנטית; מצליח לדכא התקוממות של לאו השלישי נגדו במשך השנתיים הבאות
715 - נכטאן השלישי, מלך הפיקטים מבקש מכמרים מנורת'מבריה שינצרו את בני עמו
715 - בוניפציוס הקדוש יוצא למסע ניצור תושבי פריזיה
19 במאי 715 - על פי חלק מן המקורות, גרגוריוס השני יורש את קונסטנטינוס בתור אפיפיור
11 באוגוסט 715 - גרמאנוס הראשון הופך מבישוף הדיוקסיה של קיזיקוס לפטריארך קונסטנטינופול
716 - יסוד העיר רמלה בידי הח'ליפה סולימאן אבן עבד אל-מליכ, מבית אומיה.
25 במרץ 717 - לאו השלישי, קיסר האימפריה הביזנטית הדיח את תאודוסיוס השלישי שפורש למנזר
717 - מעבר בירת ממלכת אל-אנדלוס לקורדובה.
718 - פלאיו, מהמפקדים הבכירים של צבא המלך רודריק הקים את ממלכת אסטוריאס ומצליח לנהל מאבק מזוין נגד הכובשים המוסלמים.
718 - הסכם עומר השני המסדר נוכחות נוצרים ויהודים בשטח שבשליטת בית אומיה.
718 - תחילת הפצת הנצרות בגרמניה של היום על ידי בוניפציוס הקדוש.
719 - הכוחות המוסלמים תקפו בדרום צרפת וניסו להתבסס באזור לנגדוק.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
3 ביולי 710 – שושלת טאנג בסין – הקיסרית וויי מרעילה למוות את בעלה, הקיסר צ'ונג-דזונג, תופסת את השלטון וממנה את הבן הצעיר, לי צ'ונגמאו לקיסר
25 ביולי 710 – שושלת טאנג בסין - הקיסרית וויי נהרגת מפגיעת חיצים כחלק ממאבקי השלטון. הנסיכה טאיפינג מארגנת את עלייתו לשלטון של רוי דזונג
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > דת

713 - מתחילות העבודות על בניית פסל בודהה הענק בלשאן, כשהושלם בשנת 803 היה לפסל הגדול מסוגו בעולם.
תרבות פופולרית > ספרות

712 - הקוג'יקי, אתוס ההיסטוריה היפאנית מושלם
תרבות פופולרית > אדריכלות

715 - המסגד האומיי בדמשק נבנה על גבי כנסיית יוחנן המטביל
אישים בולטים

פרק זה לוקה בחסר. אנא תרמו לוויקיפדיה ו.
אתוס (דמות ספרותית)

| --- | --- |

 הופעה ראשונה:  שלושת המוסקטרים 
 יוצרים:  אלכסנדר דיומא האב 
 גילום הדמות:  וניאמין סמחוב, פרנקו פאנטזיה, אנרי רולאן, דגלאס דמבריל, ג'ין מארטנילי, Giacomo Rossi-Stuart, Bert Roach, Powys Thomas, Roberto Airaldi, Alfred Hollingsworth, Léon Bary, Jan Gregor Kremp, יורי צ'ורסין, ג'ון מלקוביץ', אוליבר ריד, טום בורק, כריסטופר קזנוב, קיפר סאת'רלנד, דומניקו מודוניו, מת'יו מקפדיין, ואן הפלין, חוזה פרר, ונסן קאסל, בפסקה זו רשומה אחת נוספת שטרם תורגמה 
 מידע
 תאריך לידה:  1599 
 מקום לידה:  ביארן 
 מקצוע:  מוסקטר, סייף
 דת:  קתולי
 אזרחות:  ממלכת צרפת 
 מקום מגורים:  rue Férou 
 תאריך פטירה:  1661 
 מקום פטירה:  פריז 
 דמויות קשורות
 אויבים:  מיליידי דה וינטר 
 
אתוס, הרוזן דה לה פר (בצרפתית: Athos, Count de la Fère), הוא דמות בדיונית ברומנים שלושת המוסקטרים, אחרי עשרים שנה, והוויקונט דה בראז'לון מאת אלכסנדר דיומא האב. הדמות היא גרסה בדיונית ביותר של המוסקטר ארמן דה סילג ד'אתוס ד'אוטוויאל (1615–1644).
ברומנים

בספר "שלושת המוסקטרים", אתוס ושני המוסקטרים האחרים, פורתוס וארמיס, הם חברים של גיבור הרומן, ד'ארטניאן. לאתוס יש עבר מסתורי המחבר אותו עם המרשעת של הרומן, מיילדי דה ווינטר. אתוס, המבוגר ביותר, מתואר כאציל נאה, שקט ומלנכולי, שמטביע את צערו במשקה. הוא מגונן מאוד על ד'ארטניאן, הצעיר בחבורה, ומתייחס אליו כאל בן. בסוף הרומן, מתגלה שאתוס הוא הרוזן דה לה-פר. הוא היה נשוי פעם למיילדי דה ווינטר וניסה להרוג אותה לאחר שגילה את היותה עבריינית נמלטת, אירוע שהותיר אותו מריר ומפוכח. במהלך רומן זה הוא מנסה לנקום במיילדי.
ברומן השני, אחרי עשרים שנה, אתוס פרש מהמוסקטרים ונטש את כינויו. הוא הוליד בן מחוץ לנישואים, ראול, עם מארי דה רואן (אנ') (מאהבתו לשעבר של ארמיס) ולאחר מכן אימץ את הילד, מה שהפך אותו לויקונט דה ברג'לון. האבהות הפכה את אתוס לאדם הרבה יותר מאושר, אך לאחר שראול התחיל קריירה צבאית, אתוס חיפש מטרות חדשות שיעסיקו אותו. הוא תמך בפרונדה ואז התגייס להצלת צ'ארלס הראשון מאנגליה. הוא נבהל בצורה לא אופייני מהופעתו של מורדאונט, בנה של מיילדי, שניסה לנקום את מות אמו. אתוס בסופו של דבר נאלץ להרוג אותו במאבק מתחת למים בתמזה.
ברומן השלישי, הוויקונט דה בראז'לון, אתוס שיחק תפקיד מרכזי מאחורי הקלעים באירועים היסטוריים, ראשית עזר בהשבת צ'ארלס השני, מלך אנגליה לכס השלטון, ואחר כך הופקד על המשימה הדיפלומטית של סידור החתונה. של הנרייטה אן, נסיכת אנגליה ופיליפ הראשון, דוכס אורליאן. אתוס הסתבך בסופו של דבר עם המלך לואי הארבעה עשר, מלך צרפת, שפיתה את ארוסתו של ראול, בנו, ונזרק לזמן קצר לבסטיליה על כך שהביע את זלזולו במלך. לאחר שנחון, לבקשתו של ד'ארטניאן, אתוס פרש לביתו, שם מת מצער לאחר שראול נהרג במלחמה.
שמו הפרטי של אתוס מעולם לא סופר ברומנים. עם זאת, במחזהו של דיומא "הנער מהמוסקטרים", מיילדי הצעירה, ששמה אז שארלוט, מכנה אותו "אוליבייה".
הערות שוליים

↑  Hook, Derek; Franks, Bradley; Bauer, Martin W. (2011-03-23). The Social Psychology of Communication. google.co.uk. ISBN 9780230312111.
| שלושת המוסקטרים מאת אלכסנדר דיומא האב |
| --- | --- | --- |
| ספרים | שלושת המוסקטרים • אחרי עשרים שנה • הוויקונט דה בראז'לון |  |
| דמויות | ד'ארטניאן • הקרדינל רישלייה • לואי השלושה עשר, מלך צרפת • אן מאוסטריה • אראמיס • פורתוס • הרוזן דה רושפור • אתוס |  |
| סרטים | שלושת המוסקטרים (1921) • שלושת המוסקטרים (1935) • שלושת המוסקטרים (1939) • שלושת המוסקטרים (1948) • שלושת המוסקטרים (1973) • ארבעת המוסקטרים (1974) • שובם של המוסקטרים • שלושת המוסקטרים (1993) • נקמת המוסקטרים • מיקי, דונלד, גופי: שלושת המוסקטרים • ברבי ושלושת המוסקטרים • שלושת המוסקטרים (2011) • המוסקטרים: משימה מסתורית (2018) • כולם בשביל אחד, אחד בשביל כולם • דארטניאן ושלושת המוסקטרים • שלושת המוסקטרים: ד'ארטניאן • שלושת המוסקטרים: מיליידי |  |
| סדרות | ד'ארטניאן ושלושת המוסקטרים (1978) • שלושת המוסקטרים (אנימה) • המוסקטרים אחרי עשרים שנה • סודות המלכה אן, או המוסקטרים אחרי שלושים שנה • שיבת המוסקטרים, או אוצר הקרדינל מאזארן • ד'ארטניאן ושלושת המוסקטרים (2005) • שלושת המוסקטרים (2013) • המוסקטרים |  |
| שונות | האיש במסכת הברזל (עיבודים: 1977 • 1998) • מוסקטר |  |
אימה אמריקאית: המוסד הסגור – דמויות

להלן רשימת דמויות מתוך "המוסד הסגור" - העונה השנייה של סדרת הטלוויזיה האמריקאית "אימה אמריקאית".
דמויות אורחות

בילי (ג'ו אג'נדר) - חבר של קית' שמתגרה בו.
קרל (מארק אנג'להארדט) - חייל שלחם בקוריאה, מקבל הנאות מיניות משלי.
ג'ד פוטר (דבון גריי) - נער כפרי בן 17 שהשטן השתלט על גופו. מת במהלך גירוש השדים.
הכומר מלאכי (ג'ון איילווארד) - כומר שנכח בזמן גירוש השדים מג'ד.
הפרוצה (ג'ני וייד) - פרוצה שמוזמנת לארוחת ערב בביתו של ד"ר ארדן. לאחר שהיא מגלה על עברו של ארדן כפושע מלחמה נאצי, הוא מנסה לאנוס אותה, אך היא מצליחה לברוח ולדווח עליו למשטרה.
דבון וקופר (פרקר קרופט ובלייק שלדון) - חקיינים של ה"בלאדי פייס". נרצחים על ידי ה"בלאדי פייס" המודרני, ג'וני מורגן.
המקסיקנית (גלוריה ליינו) - קשישה המאושפזת ב"בריאקליף".
דניאל (קייסי ויימן) - חירש/אילם המאושפז ב"בריאקליף". מובא על ידי ד"ר תרדסון כדי "לרפא" את לאנה מההומוסקסואליות שלה.
רודי (ג'ון לי איימס) - חולה המאושפז ב"בריאקליף". מאונן כפייתי.
מרתה - חולה המאושפזת ב"בריאקליף". נוהגת לדפוק את ראשה בקיר.
ג'ים בראון (דייוויד צ'יסום) - בעלה של שרלוט. מעוניין שתחזור הביתה לטפל בבנם. עם זאת, כשהוא מבין את גודל האובססיביות שלה לשואה, הוא מרשה לד"ר ארדן לבצע בה כריתת אונה.
ג'ני ריינלודס (ניקי האן) - נערה צעירה עם נטייה לרצחנות. הרגה בתחילה את חברתה ומאוחר יותר גם את כל משפחתה. גורלה אינו ידוע.
מיילס (טונגאיי צ'יריסה) - אלכוהוליסט המאושפז ב"בריאקליף", סובל מהזיות ומקולות פנימיים. בסוף הוא נכנע ומזמן אליו את מלאך המוות.
ד"ר גרדנר (ברוק סמית') - הפסיכיאטרית של ג'וני מורגן. נרצחת על ידו.
פנדורה (ג'יל מארי ג'ונס) - פרוצה שזה עתה הולידה תינוק, ולכן יש לה חלב אם. ג'וני שוכר אותה את כדי לינוק את חלב האם מהשדיים שלה. עם זאת, כשהיא מתחילה לדבר על אימו, לאנה, הוא תוקף אותה
ד"ר מירנדה קראמפ (רובין בארטלט) - המנהלת החדשה של "בריאקליף", לאחר שהממשלה רכשה את המבנה.
אפריל (קמיל צ'ן) - כתבת חדשות שמראיינת את לאנה.
מריון (ג'ואן סברנס) - בת זוגה של לאנה בשנת 2012.
| אימה אמריקאית |
| --- | --- | --- |
| יוצרים | ראיין מרפי • בראד פלצ'וק |  |
| עונות | "בית הרצח" · דמויות (2011) • "המוסד הסגור" · דמויות (2012–2013) • "הכישוף" · דמויות (2013–2014) • "פריק שואו" · דמויות (2014–2015) • "המלון" · דמויות (2015–2016) • "רואנוק" · דמויות (2016) • "הכת" · דמויות (2017) • "אפוקליפסה" · דמויות (2018) • 1984 · דמויות (2019) • "דאבל פיצ'ר" · דמויות (2021) • "ניו יורק" · דמויות (2022) • "רגישות גבוהה" · דמויות (2023–2024) |  |
| ערכים קשורים | צוות השחקנים • "סיפור פשע אמריקאי" ("אמריקה נגד או. ג'יי. סימפסון" · "הרצח של ורסצ'ה" · "הדחה") • "סיפורי אימה אמריקאים" |  |
דימורפודון

| דימורפודון |
| --- | --- |

תקופה
יורה תחתון 190–195 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
משפחה:: דימורפודונטיים
תת־משפחה:: Dimorphodontinae
סוג:: דימורפודון
מינים
 D. macronyx  D. weintraubi
שם מדעי
 Dimorphodon ‏אוון, 1859

דימורפודון (שם מדעי: Dimorphodon) הוא סוג של פטרוזאור בגודל בינוני מתקופת היורה המוקדמת.